Alhon kotimuseo ja Mäntyharjun seurakuna
Mäntyharju viettää 428-vuotispäiväänsä lokakuussa 27. tai 28.pvä. Vuonna 1595 perustettiin Mäntyharjun seurakunta ja kirkkopitäjä. Nämä olivat vajaa kolme sataa vuotta perustana myös Mäntyharjun kuntaorganisaatiolle, joka perustettiin vuonna 1868, seurakunnan ja kunnan toimintojen erkaantuessa toisistaan. Historiatuokion ohjelmassa on ensin Päivi Tuokon kokoama katsaus oloihin, missä Mäntyharjun itsenäinen seurakunta perustettiin. Syitähän on monenlaisia, uskonnollispoliittisista ja seurakunnallisista syistä aina yksilöllisiin tarpeisiin. Iltakahvin myötä Päivi Tuokko kertoo ”löytöretkestä” Mäntyharjun, seurakunnan ja kirkkokuoron historiaan, minkä pohjalta syntyi menneen kesän Iso-Pappilan museon näyttely ja Mäntyharjun kirkkokuoron 100-vuotisjuhlajulkaisu ”Laulamisen iloa”. Monenlaista mielenkiintoista tältä retkeltä löytyi. Tämän jälkeen saadaan tutustua osaan esineistöä, mikä aikanaan seurakunnan ja kunnan välisessä kaupassa siirtyi Iso-Pappilan mukana Mäntyharjun museolle. Esillä kirkossa on mm. jo kesän näyttelyyn nostettu seurakunnan ensimmäisten urkujen (1876) urkupöytä ym. Tervetuloa mielenkiintoiseen iltaan!
Mäntyharju viettää 428-vuotispäiväänsä lokakuussa 27. tai 28.pvä.